מים מתחת לגשר
והנה שוב נראה שאין בזה עוד טעם,; יורים חיצים ואז עומדים על המשמר; כאילו לא הייתה שיחה כזאת כבר פעם,; כל משפט מסתבך בפה ומתפלא שנאמר.; זה לא אלוהים זה איזה שד חצוף שמתעתע,; חושף שיניו ומחכה לי בפינה; ובספינה זה הים שטרוף; ואיש אינו אשם, גם לא אני, את מבינה?; מההתחלה, מבראשית,; ציור דמותך בתוך ראשי; וכל נימי נפשי נוגע; ואני לא מבין איך אפשר להיות; כל כך קרוב לעור שלך,; ובאותו הזמן להתגעגע.; כמו אחד שרק רוצה להנצל,; אני ממהר להתנצל, כאילו יש למה; לרגע כל הכעסים בדיעבד הופכים יפים,; ואין פחדן כמותי על פני האדמה.; זה לא אלוהים, זה איזה משהו שמכרסם בי; רבים טובים חיפשו ולא מצאו תרופה; ומי מכריח אותך, ילדת אויב, להתקל בי?; הלוואי וזה היה יותר פשוט, את מבינה?; מרחוק אני רץ, רץ, רודף אותך,; ומקרוב בורח; מרחוק אני נזכר כמה שאני אוהב אותך,; ומקרוב שוכח.; אם רע לך... אם די לך...; אם יש בנאדם שפוי בעולם הזה, ; זו את, כל הזמן את; מהפסקה להפסקה ; אם רע לך.... אם די לך...; אם יש בנאדם בעולם; שיכול להציל אותי,; זו את, כל הזמן את; מהפסקה להפסקה; אני איתך, אני איתך.; זה לא עובד,; יגידו אלף פסיכולוגים; אני רץ להתרחץ בתוך רגשות אשם,; וזה לא עובד ימותו אלף קנאים,; לי זה מרגיש דווקא נעים; להיות הסיוט שלך.; זה לא הלבד, ; זה איזה סוף עלוב שמשתק בי; את הרצון להיות יותר טוב בשבילך,; זה לא אף אחד, זה אני שאשוב; בציפורניי, לפרוע חוב,; לפתוח את הפצע בעורך.; מההתחלה, מבראשית,; הייתה לך מן חוצפה נשית,; לראות אל מה ליבי כמהה; מרחוק אני שלך,; כמו איזה רגע מלוכלך,; ומקרוב אני אף פעם לא יודע.; אם רע לך... אם די לך...; 